钦定古今图书集成/明伦汇编/氏族典/第627卷 > 拓跋怿
## 钦定古今图书集成/明伦汇编/氏族典/第627卷 > 拓跋怿

按《魏书清河王传》：“清河王怿，字宣仁，幼而敏惠，美姿
貌，高祖爱之。彭城王勰甚器异之。并曰：‘此儿风神外
伟，黄中内润，若天假之年，比二南矣’。博涉经史，兼综
群言。有文才，善谈理，宽仁容裕，喜怒不形于色。太和
二十一年封。世宗初，拜侍中，转尚书仆射。怿才长从
政，明于断决，剖判众务，甚有声名。肃宗初，迁太尉，裁”
门下之事。灵太后以怿肃宗懿叔，德先具瞻，委以朝
政，事拟周、霍。怿竭力匡辅，以天下为己任。领军元乂，
太后之妹夫也，恃宠骄盈。怿裁之以法，每抑黜之，为
乂所疾。乂党人通直郎宗准爱希乂旨，告怿谋反，禁
怿门下讯问左右及朝贵，贵人分明，乃得雪释焉。怿以忠而获谤，乃鸠集昔忠烈之士为《显忠录》二十卷，
以见意焉。正光元年七月，乂与刘腾逼肃宗于显阳
殿，闭灵太后于后宫，囚怿于门下省，诬怿罪状，遂害
之，时年三十四。朝野贵贱，知与不知，含悲丧气，惊振
远近。闻怿之丧，为之劈面者数百人。